**Nacrt teksta bankarske garancije na prvi poziv za osiguranje obveza preuzetih u aukciji za raspodjelu kapaciteta uplinjavanja**

\_\_\_\_\_\_\_ [naziv banke] iz \_\_\_\_\_\_\_ [naziv države], s registriranim sjedištem u \_\_\_\_\_\_\_ [adresa banke], [unijeti OIB za hrvatsku banku, a za ostale strane banke unijeti porezni ili drugi jedinstveni identifikacijski broj banke] (dalje: **Banka**) po nalogu i za račun društva [unijeti tvrtku, adresu i OIB za domaćeg sudionika aukcije i stranog sudionika aukcije kojem je dodijeljen OIB, a za ostale strane sudionike aukcije kojima nije dodijeljen OIB unijeti porezni ili drugi jedinstveni identifikacijski broj] (dalje: **Nalogodavac**) , u korist LNG Hrvatska d.o.o., Slavonska avenija 1b, Zagreb, OIB: 53902625891 (dalje: **LNG Hrvatska**) izdaje bankarsko jamstvo sljedećeg sadržaja:

Utvrđuje se da je LNG Hrvatska objavila proveđenje aukcije za raspodjelu kapaciteta uplinjavanja koja započinje dana \_\_\_\_\_\_\_\_\_\_\_ (dalje: **Aukcija**). Nalogodavac ima namjeru sudjelovati u predmetnoj Aukciji.

U sklopu Aukcije, sukladno Pravilima korištenja terminala za ukapljeni prirodni plin, Nalogodavac je obvezan dostaviti jamstvo za sudjelovanje u aukciji.

Na zahtjev Nalogodavca Banka izdaje ovu bankarsku garanciju temeljem koje se neopozivo, bezuvjetno i bez prava na prigovor obvezuje platiti LNG Hrvatska, najkasnije u roku od 8 (osam) dana od primanja prvog pisanog poziva LNG Hrvatske, bilo koji iznos do 1.000.000,00 EUR.

Banka ovime preuzima na sebe obvezu plaćanja prema LNG Hrvatska na gore navedeni način, nakon prijema prvog pisanog zahtjeva LNG Hrvatska za plaćanje, u kojem LNG Hrvatska izjavljuje da su se stekli uvjeti iz Pravila korištenja terminala za UPP za naplatu ove bankarske garancije, bilo kojeg iznosa ili više iznosa do ukupnog iznosa od 1.000.000,00 EUR kao što je gore navedeno, te bez potrebe da LNG Hrvatska dokazuje osnovanost ili razloge svojeg zahtjeva.

Ukupni iznos ove bankarske garancije bit će umanjen za svako plaćanje iz ove bankarske garancije.

Ova bankarska garancija važi od dana izdavanja do zaključno \_\_\_\_\_\_\_ [navesti rok sukladno Pravilima aukcije] i svaki zahtjev za plaćanje od strane LNG Hrvatska mora biti dostavljen Banci do tog roka. Poziv se dostavlja Banci na adresu \_\_\_\_\_\_\_.

Obveza Banke po ovoj bankarskoj garanciji će prestati odmah nakon isteka roka na koji je izdana, bilo da je vraćena ili ne, i nikakva isplata se ne može zahtijevati nakon isteka navedenog roka, odnosno nakon što Banka isplati ukupan iznos bankarske garancije, što god od navedenog nastupi prvo.

Sve obavijesti koje će se dati po ovoj bankarskoj garanciji, dostavit će se preporučenom poštom na primaoca na adresu koja je ovdje navedena osim ako je drugačije ugovoreno u pisanom obliku od i između strana navedenih u ovoj bankarskoj garanciji.

Ova bankarska garancija izdana je u 1 (jednom) originalnom primjerku koji se predaje LNG Hrvatska.

Mjerodavno pravo za ovu bankarsku garanciju jest hrvatsko pravo. Za sve sporove koji proizlaze iz ili vezano uz ovu bankarsku garanciju nadležan je Trgovački sud u Zagrebu.

U ime Banke

[ime i potpis ovlaštene osobe]

[funkcija]

[pečat]